2019.08.18-08.22. 5nap/4éj Karintiai tavaktól a Grossglocknerig | First Travel Utazási Iroda - Telefon: +36 (1) 302-3837
2019.08.18-08.22. 5nap/4éj Karintiai tavaktól a Grossglocknerig | First Travel Utazási Iroda
2019.08.18-08.22. 5nap/4éj Karintiai tavaktól a Grossglocknerig
Szállás: 4 éjszaka vendégfogadó
Ausztria körutazások
2019. Augusztus 18. - 22. - 5 nap/4 éjszaka
1. nap: Szeged-Budapest-Győr-Szombathely-Klagenfurt-Maria Wörth (600 km)
Elutazás Szegedről a kora reggeli órákban. Budapesten, Budapest-Győr-Szombathely-Búcsú határátkelőn keresztül utazunk tovább a Graz-Klagenfurt-Wörthi-tó-Spittal útvonalon. Útközben pihenőt tartunk Klagenfurtban, autóbuszos városnézés a belvárosban majd körbeutazzuk „villámgyorsan" a világot, mikor megnézzük a Minimundust, Európa hírneves építményeit 1:25-szörös méretarányban. A Wörthi-tó déli partján az idilli fekvésű Maria Wörth-félszigetet, annak két zarándoktemplomát csodáljuk meg. Megfelelő időjárás esetén lifttel felemelkedhetünk a Pyramidenkogelre 905 m magasságba, ahonnan élvezhetjük a páratlan kilátást a tórendszerre és a környezőhegyekre. És az élmény fokozható! A Pyramidenkogel magaslataiból pillanatok alatt csúszdán érkezhetünk a kiindulási pontunkra. Szállásunk 4 éjszakán át a Millstatti-tó környékén lesz.
Reggeli után Ausztria egyik legszebb alpesi zuhatagába, a „zuhanó vízesések völgyébe", a Málta-folyó völgyébe vezet utunk. A kétezer méter körüli magasságban lévő völgyzáró gáttal elválasztott tóval, élménykiállítással és egy rövid 4D mozifilmmel ismerkedünk, lehetőség van közelebbről megszemlélni szakvezetővel a vízi erőművet is (min. 15 fő esetén). Útközben két vízesést is megcsodálunk közelről, séta keretében élvezzük a természet nyújtotta szép látnivalókat. Tovább utazva Mauterndorf kastélyához vezet utunk: a város felett magasodó középkori vár mai is „élő" múzeum! Utunkat folytatva felkeressük Gmünd városkát, amely városkapuival, gyönyörű tereivel, a Londron-kastéllyal hamisítatlan középkori hangulatot áraszt. Lehetőség van Európa első privát magántulajdonban lévő Porsche múzeumának a megtekintésére (1950-ig itt készültek a legendás 365-ös modellek, láthatjuk Rommel sivatagi autóját stb.). Utunkat a Millstatti-tó felé folytatjuk, a tóvidék kulturális centrumát, Millstatt városát keressük fel az egykori bencés apátsággal. A vacsora előtt ízletes schnaps kóstolón veszünk részt (felár ellenében). Estére szálláshelyünkre érkezünk.
Ezen a napon reggel a híres Grossglockner útra indulunk, mely fogalom az autós turisták és hegymászók körében. Útközben festői völgyek, vízesések kísérik utunkat, megismerkedünk többek között az Alpok élővilágával: a változatos alpesi virágokkal, geológiájával egy interaktív, különleges kiállítás keretében. Európa egyik leglátványosabb alpesi útján fotószüneteket tartva a legszebb helyeken jutunk fel 2000-3000 m magas hegyek között a Ferenc József magaslatra (2369 m), ahonnan szép időben a Grossglockner felejthetetlen látványt nyújt. Ismerkedünk a mormotákkal, akár még meg is etethetjük, simogathatjuk őket. Jó idő esetén, a magaslaton bekukkantunk a megfigyelő állomásra. Fakultatív ajánlatunk: gleccservonattal mehetünk le a magaslatról a Pasterce-gleccser közelébe (vonatjegy!), és egy kis gyaloglás után ráléphetünk akár a gleccserre is. Hazafelé tartva kellemes séta keretében közelről is megismerkedünk a 130 m magasról lezúduló Jungfernsprung-vízeséssel. Utunk következő állomása Heiligenblut, ahova megérkezve ismerkedünk a 3000 m magas hegységek karéjában fekvő városkával, a városka ékességével, a Szent Vince templommal (templomban egy üvegcsében őrzik Krisztus vérét - innen a városka neve) és a kertben meghúzódó a hegymászók temetőjével. Tovább utazva rövid megállást teszünk Iselsberg üdülőfaluban, ahonnan szép idő esetén pompás rálátás nyílik a környező hegyekre, a Lienzer Dolomitokra és Lienz városára. Estére visszatérünk szálláshelyünkre.
Megreggelizünk, majd Karintia harmadik legnagyobb tava, az Ossiacher-tó felé indulunk. A tavat délen 1000 m-es hegyek választják el a Wörthi-tótól. Fakultatív ajánlatunk: a tó partjáról indulva Gerlitzen téli sírégióba, mintegy 2000 méter magasra jutunk fel, gyönyörködve a tó és a környező hegyek látványában (Felvonójegy! Aki nem vesz részt a fakultatív programon, a tóparton lesz lehetősége sétálni, beülni egy kávéra.) Visszatérünk a tópartra, majd buszunkat hajóra cseréljük és a festői Ossiach tavon hajózunk a gyönyörű „Gerlitzeni-Alpok árnyékában". (aki nem hajózik, busszal érkezik a kikötőbe). Ossiach, a tó déli partjának egyetlen településének egykori bencés apátsága ma szívesen felkeresett templom, melyhez a Karl May készítette ablakok is hozzájárulnak. Az egykori székhelyen, a ma is középkori hangulatot árasztó Friesach felé vesszük utunkat, ahol a helyi ezüstből verték a nálunk is használatos frisachi pfenniget. Felsétálunk a nyári színházi játékoknak otthont adó várba, ahol egy frissítő italra meg is pihenhetünk, és madártávlatból csodálva a kis városkát. Tovább utazva a gurki XII. századi Benedek-rendi dómot keressük fel, mely a melki apátság méltó párja még ma is használatban lévő XV. századi böjti kendőjével. Szálláshelyünkre térünk vissza.
5. nap: Villach-Villacher Alpesnstrasse-Hochosterwitz kastélya-Szombathely-Győr-Budapest-Szeged (620 km)
2019. Augusztus 18. - 22. Ft/fő
2 ágyas elhelyezés 83.500.-
1 ágyas felár 17.000.-
Félpanzió felár - 4 vacsora 17.800.-
Fakultatív programok - 15 főtől euro/fő
Pasterce gleccser vonatjegy 13.-euro
Gerlitzen felvonójegy 23.-euro
Belépők és jegyek tájékoztató árai 85.-euro
Részvételi díj tartalmazza: az autóbuszos utazást, 4 éjszaka szállást reggelivel, útlemondási biztosítást és a magyar nyelvű idegenvezetést.
Külön fizetendő: félpanzió felár 17.800.-Ft/fő, betegség-, baleset- és poggyászbiztosítás 580.-Ft/fő/nap, fakultatív programok, belépők és jegyek tájékoztató árai 85.-euro/fő, egyéb helyszínen fizetendő költségek 15.-euro/fő.
Belépők és jegyek tájékoztató árai: 85.-euro/fő
Egyéb helyszínen fizetendő költségek: 15.-euro/fő.